Yenna-as: -Ruḥeγ deg-sent, welleh ar d ssalima, ula d nekkini ḍemεeγ iyennaten-nni di lmeyyet, tumakumpri! Cwi kan ur yebεid ara lḥal syagi γer Ubiẓar, (yexze acḥal ssaεa, yenna-as: ) -Ad εniγ γer Sidi Ɛebdelqader Ğilali, bab ntezmert, ad as-iniγ ma ad t-id-yerr γer ddunit, kumṣa ad nqeṣṣer ciṭuh jmiε meqqar, ad t-yerr γer din anda ilul, ad n-yaf akk dinna leḥbab-is, imawlan-is, ad ten-yaf akk dinna, axir-as ad yuγal γur-sen. Yessers taεekkazt-is γer lqaεa, iwelleh aqadum-is γer lqebla, yerfed ifassen-is γer yigenni, yendeh: -A Sidi Ɛebdelqader Ğilali…I lfeḍl-ik meqqaaar, i wudem n lmumnin, slam n Rebbi d nnbi fell-aaak, bu ihubb-d waḍu, yuγal igenni d aberkan, tbedd-d γur-s, a-tt-a tquffet-nni n at laxert, tbedd-d γur-s, at laxert-nni, kra sεan acebbub-nsen am yisennanen, kra aqerru-nsen d aferḍas, 53